Z:gnu-www-ja-free-digital-society--49f61a-I saw once a paper where someo/el

Είδα κάποτε ένα επιστημονικό άρθρο όπου κάποιος περιέγραφε ένα θεωρητικό σύστημα ψηφοφορίας, το οποίο χρησιμοποιεί μερικά εξεζητημένα μαθηματικά, έτσι ώστε να μπορούν οι άνθρωποι να ελέγχουν ότι οι ψήφοι τους καταμετρήθηκαν, παρόλο που η ψήφος του καθενός παρέμενε κρυφή, και θα μπορούσαν, επίσης, να επαληθεύουν ότι δεν είχαν προστεθεί ψευδείς ψήφοι. Ήταν πολύ ενδιαφέροντα πανίσχυρα μαθηματικά· αλλά ακόμη κι αν αυτά τα μαθηματικά είναι σωστά, αυτό δε σημαίνει ότι το σύστημα θα ήταν αποδεκτό για πρακτική χρήση, διότι οι τρωτότητες ενός πραγματικού συστήματος μπορεί να βρίσκονται έξω από εκείνα τα μαθηματικά. Για παράδειγμα, ας υποθέσουμε ότι ψηφίζετε μέσω του Διαδικτύου κι ας υποθέσουμε ότι χρησιμοποιείτε ένα μηχάνημα που, όμως, είναι ένα ζόμπι[6]. Μπορεί να σας πει ότι η ψήφος έχει σταλεί για το A, ενώ στην πραγματικότητα έστειλε μια ψήφο για το B. Ποιός μπορεί να ξέρει αν εσείς θα μπορούσατε ποτέ να το ανακαλύψετε; Πρακτικά, ο μόνος τρόπος για να δούμε αν αυτά τα συστήματα δουλεύουν και είναι έντιμα, είναι δοκιμάζοντας τα συνεχώς επί ετών, στην πραγματικότητα δεκαετιών, κι ελέγχοντας με άλλους τρόπους τι τελικά συνέβη.